**Elena Rodríguez-Falcón** nada en Monterrei en 1972 é unha enxeñeira mecánica mexicana. É a presidenta e xefa executiva do New Model Institute for Technology and Engineering (NMiTE). Ata xaneiro de 2018 foi profesora na Universidade de Sheffield.É membro da Institution of Engineering and Technology e membro principal da Higher Education Academy no Reino Unido.

Traxectoria
-----------

Elena Rodríguez estudou enxeñería mecánica na Universidade Autónoma de Nuevo León de México, onde se graduou en 1994. Posteriormente fixo un mestrado en enxeñería mecánica e relacións industriais na mesma universidade. En 2000 Rodríguez-Falcón rematou o mestrado en enxeñaría mecánica e administración industrial na Universidade Sheffield Hallam no Reino Unido.

Elena Rodríguez traballou no sector industrial en México dende 1993, primeiro como enxeñeira de deseño e loxística e máis tarde como xerente de proxectos e calidade. En 2002 uniuse á Universidade de Sheffield no Reino Unido, onde inicialmente deseñou e dirixiu programas académicos de enxeñería mecánica enfocados a negocios e empresas.

Comezou a súa carreira académica ensinando planeación empresarial en varios departamentos da Facultade de Enxeñaría; o estudantado das súas materias traballou con clientes para desenvolver solucións de enxeñería con potencial para convertirse en produtos comerciais. Durante os seus cursos creáronse e comercializáronse diversos artíios: un exemplo é a luva parlante que permite que as persoas que sufriron un derramo cerebral poidan comunicarse. Rodríguez-Falcón tamén investigou a influencia das diferenzas culturais nas expectativas laborais do estudantado de enxeñaría.

Elena Rodríguez foi nomeada directora de educación empresarial na Universidade de Sheffield en 2011 e ao ano seguinte converteuse en profesora titular. En 2014 foi nomeada directora de comunicación e relacións externas da Facultade de Enxeñería.

Entre 2011 e 2014 exerceu as funcións de directora de mulleres en enxeñería. Neste posto difundiu a necesidade de que máis mulleres se formasen como enxeñeiras e expuxo como podería lograrse. Polo seu traballo neste campo foi recoñecida nos premios Wise 2014 na categoría Mulleres na Ciencia e Enxeñería.

En xaneiro de 2018 deixou Sheffield por Hereford para formar parte do New Model Institute for Technology and Engineering (NMiTE) como directora académica e reitora inaugural. Accedeu aos cargos de presidenta e directora executiva da entidade en 2018.

Premios e Recoñecementos
------------------------

2007 - Premios do Ensino en Enxeñaría outorgados pola Real Academia de Enxeñería do Reiuno Unido.

2007 - *Académica máis inspiradora*, pola Universidade de Sheffield.

2015 - Doutoramento de enxeñería *honoris causa* pola súa alma mater, a Universidade Autónoma de Novo León en México.

2019 - Recoñecemento como membro da Institution of Engineering and Technology do Reino Unido.

2020 - Executiva líder nos premios *Engineering Talent Awards* outorgados pola Institution of Engineering and Technology do Reino Unido.

2020 - Muller do Ano en Tecnoloxía por FDM Everywoman.

2020 - Premio Traxectoria do Ano 2020 por *Equal Engineers* e a *Royal Academy of Engineering* do Reino Unido.

2020 - Recoñecemento *Mexicana Distinguida en Reino Unido*, Embaixada de México en Londres.

Notas
-----

1. 1 2  "Professor Elena Rodríguez Falcón". *LinkedIn*. Consultado o 8 de abril de 2022.
2. 1 2 3 4 5 6 7  "Elena Rodriguez-Falcon". *Million STEM* (en inglés). Arquivado dende o orixinal o 22 de maio de 2022. Consultado o 8 de abril de 2022.
3. ↑  "‘National approach needed to boost women in engineering’" Arquivado 23 de agosto de 2015 en Wayback Machine.. *Yorkshire Post*, 10 August 2015.
4. ↑  "'˜Protect international students who bring Â£429m to Yorkshire' - Universities' Brexit plea to Government". *www.yorkshirepost.co.uk* (en inglés). 2017-03-10. Consultado o 2022-11-17.
5. ↑  "New University hopes to provide a pipeline of 'industry-ready' engineers" Arquivado 07 de setembro de 2015 en Wayback Machine.. *The Engineer*, 21 May 2015 | By Stephen Harris
6. ↑  Colin Jones (27 December 2013). *Teaching Entrepreneurship to Postgraduates*. Edward Elgar Publishing. pp. 111–. ISBN 978-1-78347-260-4.
7. ↑  "Global Insight On Drawing Girls To Tech". *Tell Me More*, March 6, 2014, National Public Radio
8. ↑  "Evaluating teaching" Arquivado 28 de maio de 2018 en Wayback Machine.. International Video Project (IVP), March 2016. p. 43
9. ↑  "Global Insight On Drawing Girls To Tech". *NPR*, March 6, 2014
10. ↑  "How A Sheffield Professor Is Boosting Engineering Courses Among Women" Arquivado 05 de xaneiro de 2023 en Wayback Machine.. *Engineering Because*, Elena Doncheva. 12 June 2014
11. ↑  "‘National approach needed to boost women in engineering’". *Yorkshire Post* 10 August 2015.
12. ↑  "Royal recognition for Sheffield professor" Arquivado 14 de xuño de 2018 en Wayback Machine.. *The Star*, 25 November 2014
13. ↑  "Is engineering too geeky for girls? Of course not". *The Guardian*, Victoria Ngow 5 November 2013
14. ↑  "National Women in Engineering Day: six Twitter accounts to follow". *The Yorkshire Post*, Harriet Minter 23 Jun 2014
15. 1 2  "Winners announced in the 2020 FDM everywoman in Technology Awards". *Everywoman* (en inglés). 2 de marzo de 2020. Arquivado dende o orixinal o 30 de abril de 2022. Consultado o 19 de abril de 2022.
16. ↑  "Prizes Awarded for Excellence in Engineering". *Royal Academy of Engineering*. 28 de marzo de 2007. Arquivado dende o orixinal o 23 de febreiro de 2022. Consultado o 19 de abril de 2022.
17. ↑  The Royal Academy of Engineering, 28 March 2007. "Awards for Excellence in Engineering Education". Arquivado dende o orixinal o 23 de febreiro de 2022.
18. 1 2 3  UANL (11 de setembro de 2020). "Elena Rodríguez Falcón, la mexicana del año en Reino Unido". *Vida Universitaria - Universidad Autónoma de Nuevo León* (en castelán). Consultado o 8 de abril de 2022.
19. ↑  The Insitution of Engineering and Technology (ed.). "Engineering Student of the Year announced". *www.theiet.org* (en inglés). Consultado o 19 de abril de 2022.

Véxase tamén
------------

### Ligazóns externas

* Elena Rodríguez Falcón, una rectora con garra *(en castelán)*
* Ficha en LinkedIn *(en inglés)*

|  |  |
| --- | --- |
| Control de autoridades | 
* Wd: Q47477557
* WorldCat
* VIAF: 187250282
* ISNI: 0000000357935950
* LCCN: nb2011026105
* LinkedIn: elenarodriguezfalcon
* Scholar: iZOOtk4AAAAJ

 |